New skills for students in environmental decision making process
Authors: Πλάκα Βαλεντίνα 
Published: September 2023

Σε παγκόσμιο επίπεδο, η ανθρωπότητα αντιμετωπίζει σοβαρά ζητήματα, τα οποία έχει δημιουργήσει η ίδια. Η κλιματική αλλαγή, ο υπερπληθυσμός, η ρύπανση, η υποβάθμιση του περιβάλλοντος, η φτώχεια και οι πανδημίες είναι μερικές από τις περιβαλλοντικές ανησυχίες των ημερών μας. Είναι αναγκαίο, να πραγματοποιήσουμε μια ενημέρωση στο πολιτιστικό λογισμικό στις κοινωνίες μας και να καλλιεργήσουμε μια στάση ευθύνης, συνείδησης και ενεργούς συμμετοχής απέναντι σε αυτά. Η παρούσα διδακτορική διατριβή προσφέρει ένα εκπαιδευτικό προϊόν και αισιοδοξεί να αποτελέσει ένα ισχυρό εργαλείο περιβαλλοντικής ευαισθητοποίησης. Με οδηγό ένα μικρό ελληνικό λιμάνι, έχει την πίστη ότι θα ταξιδέψει σε όλο τον κόσμο και θα δημιουργήσει περιβαλλοντικά ερεθίσματα προς την ενεργή συμμετοχή των πολίτες του μέλλοντος. Στο νησί της Σκύρου, η λιμενική κοινότητα της Λιναριάς προωθεί μια υποδειγματική περιβαλλοντική εικόνα, μέσω των πράσινων πρακτικών και καινοτομιών που ακολουθούνται από την λιμενική αρχή. Αυτή η εικόνα ήταν ένα σημείο περιβαλλοντικής ευαισθητοποίησης της τοπικής κοινότητας και των επισκεπτών της. Από το 2015, έχει δημιουργηθεί ένα δίκτυο υποστηρικτών, στο οποίο πιστεύουν ακράδαντα ότι ο άνθρωπος και η φύση μπορούν να ζουν αρμονικά. Τρεις δημόσιοι φορείς έχουν δημιουργήσει μια οικολογική κοινότητα, η οποία φιλοξενεί φοιτητές και εθελοντές από την Ελλάδα και άλλες χώρες, προκειμένου να προωθήσει έναν νέο οικολογικό τρόπο ζωής, γνωστή ως «SKYROS Project». Μέσω των περιβαλλοντικών δράσεων του προγράμματος, ενισχύεται η περιβαλλοντική ευαισθητοποίηση των ντόπιων και των επισκεπτών, και στοχεύετε η διάδοση του μηνύματος της περιβαλλοντικής ευαισθητοποίησης. Επιπλέον εκπαιδεύει τις επερχόμενες γενιές σε υπεύθυνους πολίτες, ικανούς λήπτες περιβαλλοντικών αποφάσεων. Αυτή η διδακτορική διατριβή βασίζεται στην παρουσίαση της περιβαλλοντικής καμπάνιας SKYROS Project και του αποτυπώματός της επιστήμη της περιβαλλοντική επικοινωνίας και εκπαίδευσης. Παράλληλα, μέσα από δύο βασικές δραστηριότητες του Project SKYROS, την "Ημερήσια Περιβαλλοντική Κατασκήνωση Λιμάνι" και "Το ΣΚΥΡΟΣ Ταξιδεύει" επιδιώκει να δώσει έναεκπαιδευτικό προϊόν. Αυτές οι δραστηριότητες έχουν εντυπωσιάσει παιδιά ηλικίας 7-13 ετών, από το 2015. Το SKYROS Project κατάφερε να «ταξιδέψει» το λιμάνι της Λιναριάς από την Αμερική έως την Ιαπωνία. Οι πιστοποιημένοι περιβαλλοντικοί εκπαιδευτές, από την Θερινή Ακαδημία που πραγματοποιείται στο λιμάνι της Λιναριάς, εκπαιδεύουν νέους εντός και εκτός του κόλπους τουλιμένα. Ως εκ τούτου, η παρούσα διδακτορική διατριβή υποστηρίζει την ανάγκη δημιουργίας ενός εγχειριδίου περιβαλλοντικής εκπαίδευσης. Αυτό το εγχειρίδιο φέρει τον τίτλο "Το Πράσινο Λιμάνι προωθεί Ενεργούς Πολίτες" και αποτελείται κυρίως από επτά θεματικές κάρτες, οι οποίες θίγουν σημαντικά περιβαλλοντικά ζητήματα. Οι εκπαιδευτές, που χρησιμοποιούν το εγχειρίδιο αυτό, παρουσιάζουν το πράσινο λιμάνι της Σκύρου και «μεταφέρουν» τους εκπαιδευόμενους στο λιμάνι της Λιναριάς, όπου η περιβαλλοντική θεωρία γίνεται πράξη, σε πραγματικές συνθήκες. Έπειτα, οι εκπαιδευόμενοι εκπαιδεύονται, μέσω δραστηριοτήτων που προτείνει η κάθε θεματική κάρτα. Το εγχειρίδιο περιλαμβάνει ένα βιβλίο οδηγιών για τον περιβαλλοντικό εκπαιδευτή και ένα memory stick με συνοδευτικό διαδραστικό υλικό. Το εγχειρίδιο περιβαλλοντικής εκπαίδευσης αξιολογήθηκε από Έλληνες περιβαλλοντικούς εκπαιδευτές, έμπειρους στο πεδίο και στην δημιουργία προγραμμάτων περιβαλλοντικής εκπαίδευσης. Τα δεδομένα που συλλέχθηκαν από τις συνεντεύξεις απεικόνισαν την αντίληψη τους ως προς την επιλογή του εγχειριδίου και την πιθανή επιτυχία μιας καινοτόμου εκπαιδευτικής προσέγγισης για περιβαλλοντική εκπαίδευση, βασιζόμενη στην επαφή με το λιμάνι.